Trapper (fugle)

Trapper (Otididae) er mellemstore til store terrestriske fugle som hovedsagelig er knyttet til åbent græsdækket slette. Trapper er udbredt i både Afrika, Eurasien og Australien, men antallet af arter er størst i Afrika. Familien er eneste familie i trappe-ordenen, Otidiformes.

Beskrivelse 

Trapper er langbenede og langhalsede mellemstore til store fugle på  med en terrestrisk levevis. De største arter vejer mere end , og et par af arterne kan nå op på  (stortrappe og koritrappe). Jægere hævder at have fanget stortrappe på hele 24 kg, men påstanden er ikke verificeret. Derimod blev der for nogle år siden fundet en død stortrappe i Spanien som vejede . Koritrappen er dog større end stortrappen, med en rekord på  for en levende fugl. Den bliver højere og har større gennemsnitsvægt. Begge arter er blandt de største fugle i verden som kan flyve. Nogle af slægterne (Otis, Ardeotis og Chlamydotis) har ekstrem kønsdimorfisme, idet vægten for hunner kun ligger på omkring 1/3 af hannens og højden på omkring 2/3 af hannens.

Arterne mangler bagtå og har derfor ingen forudsætninger for trælevende levevis. Fuglene kan flyve, men flyver sjældent (kan være blot en til to gange om ugen).

Habitat 
Trapper trives i tropisk, subtropisk og varmt tempereret klima, typisk i fladt græsdækket terræn, af og til med sparsom kratskov og spredte mindre buske og småtræer.

Taksonomi 
Trapper ligner tranefugle og blev tidligere placeret i ordenen Gruiformes, men moderne forskning viser at slægtskabet til tranefuglene ikke er specielt nært. Trappernes nærmeste nulevende slægtninge er derimod gøgefugle (Cuculiformes) og turakoer (Musophagiformes). Disse samles i Otidimorphae, men det nøjagtige slægtsforhold mellem disse tre grupper er fortsat uklart.

Ifølge Jarvis et al. (2014) er trapper og turakoer søstergrupper, men undersøgelsen er temmelig usikker. Det åbner for andre konstellationer. Boyd (2015) har en hypotese om at trapperne kan være den basale gruppe i Otidimorphae, og at gøgefugle og turakoer kan vise sig at være søstergrupper, men hypotesen er indtil nu ikke blevet testet.

Systematisk inddeling 
Otididae tæller 26 arter, fordelt i 11 slægter, og inddelingen herunder følger Cohen (2011) og Boyd (2015). HBW Alive regner med 12 slægter, idet de fire første af artene (nuba, denhami, ludwigii og heuglinii) i Ardeotis henføres til slægten Neotis. Imidlertid har både Pitra et al. (2002) og Cohen (2011) foreslået at flette disse to slægter sammen i Ardeotis. Danske navne følger Danske navne på alverdens fugle.

 Lissotis
 Sortbuget trappe, Lissotis melanogaster
 Sølvtrappe, Lissotis hartlaubii
 Ardeotis
 Nubisk trappe, Ardeotis nuba
 Brunhalset trappe, Ardeotis denhami
 Sorthalset trappe, Ardeotis ludwigii
 Sortmasket trappe, Ardeotis heuglinii
 Arabisk trappe, Ardeotis arabs
 Koritrappe, Ardeotis kori
 Indisk trappe, Ardeotis nigriceps
 Australsk trappe, Ardeotis australis
 Tetrax
 Dværgtrappe, Tetrax tetrax
 Otis
 Stortrappe, Otis tarda
 Chlamydotis
 Kravetrappe, Chlamydotis undulata
 Østlig kravetrappe, Chlamydotis macqueenii (tidligere regnet som underart af C. undulata)
 Houbaropsis
 Stor florikan, Houbaropsis bengalensis
 Sypheotides
 Florikan, Sypheotides indica
 Lophotis
 Rødtoppet trappe, Lophotis ruficrista
 Pygmætrappe, Lophotis savilei
 Okkertoppet trappe, Lophotis gindiana
 Heterotetrax
 Bruntrappe, Heterotetrax humilis
 Namibtrappe, Heterotetrax rueppellii
 Brungrå trappe, Heterotetrax vigorsii
 Afrotis
 Hvidvinget sorttrappe, Afrotis afraoides
 Sorttrappe, Afrotis afra
 Eupodotis
 Blåtrappe, Eupodotis caerulescens
 Rusttoppet trappe, Eupodotis senegalensis

Referencer